# La volta al món en vuitanta dies (pel·lícula)

La volta al món en vuitanta dies (títol original en anglès Around the World in Eighty Days) és una pel·lícula estatunidenca d'aventures de 1956, dirigida per Michael Anderson i basada en la novel·la homònima de Jules Verne. Està doblada al català.
Narra les aventures de Phileas Fogg en la seva volta al món, en tren, elefant, vaixell, i trineu. El seu viatge s'inicia a Anglaterra i segueix per França, Espanya, el Canal de Suez, l'Índia, Hong Kong, Japó, i l'Oest dels Estats Units. Algunes localitzacions són autèntiques, però d'altres són recreacions d'estudi, la majoria d'elles a Hollywood.
El director va utilitzar el sistema Todd-AO de 70 mm per a rodar les escenes; ja s'havia utilitzat prèviament en Oklahoma (1986), de Fred Zinnemann.
La pel·lícula va obtenir 5 Oscars i 2 Globus d'Or, entre altres nominacions.

## Argument

Phileas Fogg, un anglès de l'època victoriana, opina que es pot fer la volta al món en tan sols 80 dies gràcies als nous vaixells de vapor i ferrocarrils. Els membres del Reform Club al qual pertany el repten a demostrar-ho, i ell hi aposta tota la seva fortuna.
Farà aquest viatge acompanyat pel seu majordom Passepartout. Hi ha un problema, però: quan marxen surt a la llum la notícia que el Banc d'Anglaterra ha estat robat, i la policia sospita d'ell. El detectiu, creient que el viatge és una coartada, el perseguirà per tot el món per tal d'arrestar-lo.

## Repartiment

* David Niven: Phileas Fogg
* Cantinflas: Passepartout
* Shirley MacLaine: Princesa Aouda
* Finlay Currie: Andrew Stuart
* Robert Morley: Gauthier Ralph
* Ronald Squire: membre del Club
* Basil Sydney: membre del Club
* Noël Coward: Hesketh-Baggott
* John Gielgud: Foster
* Trevor Howard: Denis Fallentin
* Harcourt Williams: Hinshaw
* Martine Carol: turista
* Fernandel: conductor francès
* Charles Boyer: Monsieur Gasse
* Ronald Colman: oficial ferroviari
* Robert Cabal: guia i conductor d'elefant
* Charles Coburn: empleat de Steamship Company
* Peter Lorre: cambrer
* George Raft: goril·la del saloon
* Red Skelton: borratxo del saloon
* Marlene Dietrich: hostessa del saloon
* John Carradine: Coronel Stamp Proctor
* Frank Sinatra: pianista del saloon
* Buster Keaton: conductor de tren

## Premis i nominacions
### Premis

* Oscar a la millor fotografia en color, al millor muntatge, a la millor pel·lícula, al millor guió adaptat, i a l'oscar a la millor banda sonora.
* Globus d'Or a la millor pel·lícula dramàtica i al millor actor (Cantinflas).

### Nominacions

* Oscar al millor director, a la millor direcció artística en color, i al millor vestuari en color.
* Globus d'Or al millor director (Michael Anderson)

## Referències

* ↑ Títol en català a Ésadir
* ↑ Localitzacions, a IMDB (anglès)
* ↑ Rodatge en sistema Todd-AO (anglès)
* ↑ Nominacions i premis, a IMDB

## Vegeu també

* La volta al món en vuitanta dies, novel·la de Jules Verne
* La volta al món en 80 dies, pel·lícula de Frank Coraci del 2004

## Enllaços externs

* La volta al món en vuitanta dies, a DeCine21 (castellà)
* La volta al món en vuitanta dies, a Fotogramas (castellà)
* Fitxa del DVD de la pel·lícula, a TotCinema Arxivat 2010-02-11 a Wayback Machine.
* Fitxa de doblatge al català, a ElDoblatge
* Article sobre la pel·lícula, a In70mm Arxivat 2013-05-10 a Wayback Machine. (anglès)